**Cetate-n inima**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-am făurit în inimă cetate

Din sentimente fără întrebări

Iar între zidurile ei curate

Am pus căldura soarelui din zări

Am isprăvit lucrarea, ca Manole,

În zidurile ei mi-am îngropat,

Bucăți din inima-mi lovită

Să dăinuie prin timpul neuitat

Te-am invitat să te așezi acolo

Lângă căldura unui șemineu

Să nu mai fii lovită de persoane

Și să-ți ofer un zâmbet, drept cadou

Eu am rămas afară cerșetor

De-ți era bine, îmi era și mie

Am înfruntat natura în urgie

Privind căderea frunzelor în zbor

Sub troiene reci am stat tăcut

Ca o statuie, străjuindu-ți poarta

Și-am așteptat din timpul cel trecut

Urechea-mi să-ți audă șoapta

Am flămânzit, și-am însetat de tot,

Și ți-am bătut în poartă, cu sfială

Credincios fiind, precum un câine

Să-ți cer nu mult, numai un strop de pâine

Tu mi-ai zâmbit, cu gura ca o roză

Și mi-ai vorbit întruna surâzând

"Nu astăzi, vino poate mâine"

Am înțeles și m-am culcat tot așteptând

A doua zi, ți-am mai bătut o dată

Tot cu sfială, pentru-n strop de pâine

Tu mi-ai vorbit, de astă dată cu răceală

" Parcă ți-am zis nu astăzi, poate mâine"

Eu am tăcut, ce-ar mai fi fost de zis

Am înțeles că totu-i în zadar

Mi-am luat toiagul și spre mâine

Cu tristete, am plecat hoinar

M-am mai întors o dată, să privesc,

Cetatea, ce-n adâncuri te păzea

O lacrimă, a mai rămas drept strajă

La veșnica închisă, poarta ta

Prin viață pașii m-au purtat hoinar

Și-am ciugulit din resturi aruncate

În piept nu mai aveam nici inima,

Ți-am spus, din ea ți-am construit cetate

Acum, când zac pe malul unei mări

Iar briza ei, mă mângâie pe față

De-ți este bine, bine-mi e și mie...

Cât te-am iubit, frumoasa mea de gheață.